സഹകരണത്തില് സംസ്ഥാനങ്ങള്ക്ക് ലഭിക്കുന്ന മേല്ക്കൈ.. ന്യൂഏജ് എഡിറ്റോറിയല് സഹകരണസംഘങ്ങളുമായി ബന്ധപ്പെട്ട കാര്യങ്ങളില് നിയമ നിര്മ്മാണത്തിന് കേന്ദ്ര സര്ക്കാരിന് അധികാരമില്ലെന്ന് സുപ്രീംകോടതി വ്യക്തമാക്കിയിരിക്കുന്നു. മള്ട്ടി സ്റ്റേറ്റ് കോഓപ്പറേറ്റീവ് സൊസൈറ്റികള്, കേന്ദ്രഭരണ പ്രദേശങ്ങളിലെ സഹകരണസംഘങ്ങള്, എന്നിവയില് കേന്ദ്രത്തിന് ഇടപെടാമെന്നും സംസ്ഥാനങ്ങളിലെ സഹകരണ സംഘങ്ങള് സംസ്ഥാന വിഷയമാണെന്നുമാണ് സുപ്രീംകോടതി തീര്പ്പാക്കിയിട്ടുള്ളത്. നിലവില് സഹകരണ മേഖലയ്ക്ക് വേണ്ടി കേന്ദ്രം പ്രത്യേക വകുപ്പ് തന്നെ രൂപീകരിച്ച സാഹചര്യത്തില് ഉണ്ടായ വിധിക്ക് വലിയ പ്രാധാന്യമാണ് കല്പ്പിക്കപ്പെടുന്നത്. സഹകരണവുമായി ബന്ധപ്പെട്ട 2012 ല് കേന്ദ്രം കൊണ്ടുവന്ന ഭരണഘടനാ ഭേദഗതിയുടെ, പാര്ട്ട് 9ബി 2013 ല് ഗുജറാത്ത് ഹൈകോടതി റദ്ദാക്കിയിരുന്നു.ഇതിനെതിരെ കേന്ദ്രം നല്കിയ അപ്പീല് ഹര്ജിയിലാണ് സുപ്രീം കോടതി വിധി വന്നിട്ടുള്ളത്. അന്തര് സംസ്ഥാന സഹകരണ സംഗ്ങ്ങളിലും കേന്ദ്ര ഭരണ പ്രദേശങ്ങലിലെ സംഘങ്ങളിലും കേന്ദ്രത്തിന് അധികാരമുണ്ടെങ്കിലും സംസ്ഥാനത്തിനകത്തു മാത്രം പ്രവര്ത്തിക്കുന്ന സഹകരണ സംഘങ്ങളില് കേന്ദ്രം ഇടപെടാന് പാടില്ലെന്ന് തന്നെയാണ് സുപ്രീംകോടതി വ്യക്തമാക്കിയത്. സഹകരണസംഘങ്ങളുമായി ബന്ധപ്പെട്ട കേന്ദ്രസംസ്ഥാന അധികാര വടംവലി മുറുകുന്ന പശ്ചാത്തലത്തില് ഈ വിധിക്ക് വലിയ പ്രാധാന്യം കല്പ്പിക്കപ്പെടുന്നുണ്ട്. സംസ്ഥാന സഹകരണ മേഖലയില് ആര്ബിഐ വഴിയുള്ള കൂടുതല് ഇടപെടല് ഉണ്ടാവുന്ന സാഹചര്യമാണുള്ളത്. സഹകരണസംഘങ്ങള്ക്ക് മേല് കൂടുതല് ആധിപത്യം ഉറപ്പിക്കുന്ന തരത്തില് കൊണ്ടുവന്ന കേന്ദ്ര നിര്ദ്ദേശങ്ങള്ക്കെതിരെ സംസ്ഥാനങ്ങള് വലിയ പ്രതിഷേധമാണ് സംഘടിപ്പിച്ചത്. നോട്ട് നിരോധനത്തിന്റെ ഘട്ടത്തില് കൊണ്ടുവന്ന ഈ നിയന്ത്രണങ്ങള് സംസ്ഥാനത്തെ സഹകരണ മേഖലയിലും വലിയ പ്രതിസന്ധി ഉയര്ത്തിയിരുന്നു. അതിനെതിരെ രാഷ്ട്രീയ ഭേദമന്യേ ഉള്ള പ്രതിഷേധമാണ് ഉയര്ന്നത്. സഹകരണ പ്രസ്ഥാനങ്ങള്ക്ക് സംസ്ഥാനത്തുള്ള വലിയ ജനകീയത തിരിച്ചറിയപ്പെട്ട ഘട്ടവുമാണത്. സഹകരണ സംഘങ്ങളിലെ ഭരണസമിതി അംഗങ്ങളുടെ എണ്ണം, അംഗങ്ങള്ക്കെതിരെ സ്വീകരിക്കുന്ന നടപടി, പിരിച്ചുവിടല് വ്യവസ്ഥകള്, ഓഡിറ്റിംഗ് തുടങ്ങിയ വിഷയങ്ങള് റദ്ദാക്കിയ പാര്ട്ട് 9 ബി യില് പെടുന്നതാണ്. സഹകരണസംഘങ്ങളുടെ കാര്യത്തിലുള്ള നിയമ നിര്മ്മാണത്തില് സംസ്ഥാന അധികാരത്തിലുള്ള കടന്നുകയറ്റം ഭരണഘടനാ ഭേദഗതിയില് ഉണ്ടോ എന്നതാണ് സുപ്രീംകോടതി പരിശോധിച്ചത്. സംസ്ഥാനങ്ങളുടെ അധികാരത്തില് നേരിട്ടോ അല്ലാതെയോ കടന്നു കയറിയിട്ടില്ലെ ന്നും രാജ്യമൊട്ടാകെ സഹകരണസംഘങ്ങള്ക്ക് ഏകീകൃത ഭരണസംവിധാനം ഉണ്ടാക്കുകയാണ് ലക്ഷ്യമെന്നുമാണ് കേന്ദ്രസര്ക്കാര് വാദിച്ചത്. ഗുജറാത്ത് ഹൈക്കോടതി വിധി പാര്ട്ട് 9 ബി പൂര്ണ്ണമായി റദ്ദാക്കിയിരുന്നു. എന്നാല് ഈ വിധിയില് മള്ട്ടി സ്റ്റേറ്റ് സഹകരണ സംഘങ്ങളിലും കേന്ദ്രഭരണ പ്രദേശത്തിലെ സംഘങ്ങളിലും ഉള്ള കേന്ദ്രത്തിന്റെ അധികാരം നിലനിര്ത്തിയിരിക്കുന്നു. സഹകരണം സംസ്ഥാന വിഷയമാണെന്ന് വിധി അര്ത്ഥശങ്കയ്ക്കിടയില്ലാത്ത വിധം വ്യക്തമാക്കുന്നുണ്ട്. അതുകൊണ്ടുതന്നെ ഈ വിധി സംസ്ഥാന സഹകരണ മേഖലയ്ക്ക് കൂടുതല് മേല്ക്കൈ നല്കുന്നുണ്ട്. സംസ്ഥാനങ്ങളുടെ സഹകരണമേഖലയില് കേന്ദ്രത്തിന്റെ കടന്നുകയറ്റത്തിന് അത് കടിഞ്ഞാണിടുന്നു. പ്രത്യേകിച്ച് സഹകരണത്തില് പിടിമുറുക്കുന്ന കേന്ദ്ര നടപടികള് ഊര്ജ്ജിതമാകുന്ന ഇന്നത്തെ പശ്ചാത്തലത്തില്... ഈ വിധി താല്ക്കാലിക ആശ്വാസം മാത്രമേ ആവുന്നുള്ളൂ എം.കെ. അബ്ദുല് സലാം സഹകരണ സംഘങ്ങളുടെ പ്രവര്ത്തനങ്ങളിലും നിയമ നിര്മ്മാണത്തിലും മറ്റും സംസ്ഥാനതിന്റെ അധികാരം അംഗീകരിക്കുന്ന വിധിയാണ് സുപ്രീംകോടതിയില്നിന്ന് ഉണ്ടായിരിക്കുന്നത്. ഇന്നത്തെ സാഹചര്യങ്ങളില് ഈ വിധി ഒരു ആശ്വാസം തന്നെയാണ്. എന്നാല്, 97 ഭരണഘടനാഭേദഗതിയിലെ ചില വകുപ്പുകള് മാത്രമാണ് ഇവിടെ ടച്ച് ചെയ്തിട്ടുള്ളത്. അതുകൊണ്ടുതന്നെ വിധി പൂര്ണമായും ആശ്വാസമായി കരുതാന് സാധിക്കില്ല. നിലവില് കേന്ദ്രത്തില് സഹകരണത്തിന് പ്രത്യേക വകുപ്പ് വന്നിരിക്കുന്നു. മറ്റ് പല സംവിധാനങ്ങളും അതിനൊപ്പം ഒരുങ്ങുകയാണ്. മള്ട്ടി സ്റ്റേറ്റ് കോപ്പറേറ്റീവ് സൊസൈറ്റികള്ക്കും കേന്ദ്രഭരണ പ്രദേശങ്ങളിലെ സംഘങ്ങള്ക്കും കേന്ദ്ര അധികാരത്തില് പ്രവര്ത്തനമുണ്ട്. ഇത് കൂടുതല് വ്യാപിപ്പിക്കുന്നതിനുള്ള നീക്കങ്ങളാണ് നടക്കുന്നത്. അതുവഴി കേരളമടക്കമുള്ള സംസ്ഥാനങ്ങളില് കടന്നു കയറാന് സാധിക്കും. ഈ സൊസൈറ്റികള് വഴി നമ്മുടെ സഹകരണ മേഖലയെ ദുര്ബലപ്പെടുത്താന് സാധിക്കും. അങ്ങനെ നോക്കുമ്ബോള് ഈ വിധി ഒരു താല്ക്കാലികമായ ആശ്വാസം മാത്രമേ ആവുന്നുള്ളൂ. കേരളം, വെസ്റ്റ് ബംഗാള്, ഗുജറാത്ത്, മഹാരാഷ്ട്ര തുടങ്ങിയ സംസ്ഥാനങ്ങളില് എല്ലാം ഇത്തരം പ്രവര്ത്തനങ്ങള് വ്യാപിപ്പിക്കാനാണ് സാധ്യത. ഇന്നത്തെ പ്രത്യേക സാഹചര്യങ്ങളില് ഈ വിധി ചെറിയ ആശ്വാസം ആകുന്നുണ്ട് എന്ന് മാത്രം. പ്രമുഖ സഹകാരിയും തൃശ്ശൂര് ഡിസ്ട്രിക്ട് കോഓപ്പറേറ്റീവ് ബാങ്ക് മുന് പ്രസിഡണ്ടും ആണ് വിധി കേന്ദ്രത്തിന്റെ കടന്നുകയറ്റത്തെ തടയുന്നുണ്ട് അഡ്വ. എം.എം. മോനായി സംസ്ഥാന സഹകരണസംഘങ്ങളുമാ യി ബന്ധപ്പെട്ട കാര്യങ്ങളില് കേന്ദ്രസര്ക്കാരിന് ഇടപെടാന് പരിമിതിയുണ്ടെന്ന വിധിയാണ് ഉണ്ടായിരിക്കുന്നത്. ഇവിടെ 201112 കാലഘട്ടത്തില് യുപിഎ സര്ക്കാരിന്റെ ഭരണ കാലത്താണ് ഭരണഘടനാഭേദഗതി ഉണ്ടായത്. ആര്ട്ടിക്കിള് 26, യൂണിയന് ലിസ്റ്റും സ്റ്റേറ്റ് ലിസ്റ്റും ഉണ്ട്. അതില് സഹകരണം സ്റ്റേറ്റ് ലിസ്റ്റില് വരുന്ന കാര്യമാണ്. അതായത് സഹകരണം സംസ്ഥാനങ്ങള്ക്ക് ഉള്ളതാണ് എന്നാണ് വ്യക്തമാക്കുന്നത്. ഭരണഘടനാ ഭേദഗതി വരുമ്ബോള് ഭൂരിപക്ഷം സ്റ്റേറ്റുകളുടെയും അംഗീകാരം അതിന് വേണം. ഇവിടെ അതിനു സാധ്യത ഉണ്ടോ ഇല്ലയോ എന്നത് മറ്റൊരു കാര്യമാണ്. ഇന്നത്തെ പ്രത്യേക സാഹചര്യങ്ങളില് ഈ വിധി ആശ്വാസകരമാണ് എന്ന് പറയാം. കേന്ദ്രത്തിന്റെ കടന്നുകയറ്റം അത് തടയുന്നുണ്ട്. ഭരണഘടനാ ഭേദഗതി റദ്ദ് ചെയ്തുകൊണ്ടുള്ള ഗുജറാത്ത് ഹൈക്കോടതി വിധിക്കെതിരെയാണ് കേന്ദ്രം അപ്പീല് നല്കിയത്. അതില് ഉണ്ടായ വിധിയില് കേന്ദ്രത്തിന്റെ അധികാരത്തില് മള്ട്ടി സ്റ്റേറ്റ് കോപ്പറേറ്റീവ് സൊസൈറ്റികള്ക്ക് തുടരാന് കഴിയും. കേന്ദ്രത്തില് നിലവില് ഒരു വകുപ്പും മന്ത്രിയും വന്നിരിക്കുന്നു. മള്ട്ടി സ്റ്റേറ്റ് കോപ്പറേറ്റീവ് സ്ഥാപനങ്ങള്ക്ക് പല സംസ്ഥാനങ്ങളില് കടന്നുകയറാന് അവസരമുണ്ട്. അതിലൂടെ അവര്ക്ക് സഹകരണമേഖലയില് പിടിമുറുക്കാന് സാധിക്കും. കേന്ദ്ര ത്തിന്റെ നടപടികളും ആ വഴിക്കാണ് നീങ്ങുന്നത്. എങ്കിലും ഇപ്പോഴത്തെ അവസ്ഥയില് ഈ വിധി കേന്ദ്ര ഇടപെടലിന് തടയിടുന്നുണ്ട്. പ്രമുഖ സഹകാരിയും മുന് നിയമസഭാ അംഗവുമാണ് ഇന്നത്തെ സാഹചര്യത്തില് ചെറിയ ആശ്വാസമാവുന്നുണ്ട് അഡ്വ. പി.വി. സുരേന്ദ്രന് സഹകരണ സംഘങ്ങളിലെ കേന്ദ്ര സര്ക്കാരിന്റെ ഇടപെടലിന് ഈ വിധി ചെറിയ ആശ്വാസമായി മാറുന്നുണ്ട്. കേന്ദ്രസര്ക്കാരിന് നിലവില് സംസ്ഥാന സഹകരണത്തില് ഇടപെടുന്നതിന് പരിമിതിയുണ്ട്. എന്നാല്, ഒരു ഭരണഘടനാ ഭേദഗതിയിലൂടെ അവര്ക്ക് അത് നടപ്പാക്കാന് സാധിക്കും. കേന്ദ്ര സര്ക്കാരിന്റെ ഭാഗത്തുനിന്നുള്ള നീക്കം അതിലേക്കാണ് പോകുന്നത്. നിലവില് കേന്ദ്രത്തില് സഹകരണത്തിന് ഒരു വകുപ്പ് വന്നിരിക്കുന്നു. അമിത്ഷായെ അതിന്റെ തലപ്പത്ത് കൊണ്ടുവന്നു. ഇതെല്ലാം പ്രത്യേക ലക്ഷ്യത്തോടെയാണ് ചെയ്യുന്നത്. സഹകരണം സ്റ്റേറ്റ് ലിസ്റ്റ് ആണെന്ന് സുപ്രീം കോടതിയും വ്യക്തമാക്കിയിട്ടുണ്ട്. അതിനെ മറികടക്കാനുള്ള നീക്കങ്ങളാണ് ഇനി ഉണ്ടാവുന്നത്. മഹാരാഷ്ട്രയും കേരളവുമാണ് കേന്ദ്രം ലക്ഷ്യമാക്കുന്നത്. അതിനുള്ള നിയമ നിര്മ്മാണമാണ് ഉണ്ടാവുന്നത്. അതിനായി ഭരണഘടനാ ഭേദഗതി കൊണ്ടു വന്നേക്കാം. നിലവില് ഇവിടെ സഹകരണ സ്ഥാപനങ്ങളുടെ അപകടകരമായ ഒരു സാഹചര്യമാണ്. ഇതില് കര്ശന നടപടികളാണ് ആവശ്യം. കൃത്യമായ പരിശോധന അധികാരികളുടെ ഭാഗത്തുനിന്നും ഉണ്ടാവണം. തട്ടിപ്പും വെട്ടിപ്പും നടക്കാത്ത രീതിയില് സഹകരണസംഘങ്ങള് കെട്ടുറപ്പുള്ളവ ആവണം. മേഖലയുടെ വിശ്വാസ്യതയെ ബാധിക്കുന്ന കാര്യങ്ങളാണ് ഉണ്ടാവുന്നത്. ഇതില് രാഷ്ട്രീയ വ്യത്യാസമില്ലാതെ മേഖലയെ സംരക്ഷിക്കുന്നതിനുള്ള നടപടികളാണ് ഉണ്ടാകേണ്ടത്. ഇന്നത്തെ പരിതസ്ഥിതികളില് സുപ്രീംകോടതിവിധി ചെറിയ തോതില് ആശ്വാസമായി മാറുന്നുണ്ട്. സഹകാരിയും കോട്ടയം ഡിസ്ട്രിക്ട് കോഓപ്പറേറ്റീവ് ബാങ്ക് മുന് ഡയറക്ടര് ബോര്ഡ് അംഗവുമാണ്